आईपीएल स्पॉट फिक्सिंग मामले में बीसीसीआई की वर्किग कमेटी ने राजस्थान रायल्स के को-ऑनर राज कुंद्रा पर गाज गिरा दी है। राज कुंद्रा द्वारा पुलिस को दिए बयान में टीम पर सट्टा लगाने की बात को स्वीकारने के बाद बीसीसीआई ने राज को आईपीएल से सस्पेंड कर दिया। यह निर्णय बीसीसीआई की वर्किग कमेटी ने दिल्ली में हुई आपात बैठक में किया।
आईपीएल स्पॉट फिक्सिंग मामले में दिल्ली पुलिस ने राजस्थान रॉयल्स के को-ऑनर और शिल्पा शेट्टी के पति राज कुंद्रा से पूछताछ की थी। राज की टीम के ही तीन क्रिकेटरों श्रीसंथ, अजीत चंडीला और अंकित चव्हान की गिरफ्तारी के बाद ही यह पूरा मामला सामने आया है।
राज कुंद्रा से पूछताछ राजस्थान के ही एक खिलाड़ी सिद्धार्थ त्रिवेदी के उस बयान के बाद की गई, जिसमें उसने कहा है कि राज के एक दोस्त ने उससे मैच और पिच के बारे में जानकारी मांगी थी।
राज एक ब्रिटिश इंडियन बिजनैसमैन हैं। केवल 18 साल की उम्र में पढ़ाई छोड़ने वाले राज अब कारोबारी दुनिया के सरताज बन चुके हैं। साल 2004 में एक पत्रिका ने राज को 198 वां रिचेस्ट ब्रिटिश एशियन बताया था।
लेकिन कम ही लोग जानते हैं कि राज एक मध्यमवर्गीय परिवार से थे और उनके पिता कभी बस के कंडक्टर हुआ करते थे। समय के साथ राज की तकदीर बदलती चली गई और आज वे कारोबार जगत की एक बड़ी हस्ती हैं।
मध्यमवर्गीय परिवार से लेकर कारोबार जगत की बड़ी हस्ती कैसे बने राज और किस तरह नेपाल की पशमीना चादरों ने बदल दी राज की तकदीर, जानिए आगे की तस्वीरों में...
ये भी पढ़ें
hin_Deva hin_Deva hin_Deva awa_Deva hin_Deva hin_Deva hin_Deva